ÅRSBERETNING 2012
For Interessegruppe for Synshemmede EDB-brukere

Innhold:
1. Arbeidsperioden
2. Organisering
2.1. Styret
2.2. Revisor
2.3. Redaksjonskomité
2.4. Valgkomité 2012
3. Medlemmer i ISE
4. Møter
4.1. Styremøter
4.2. Generalforsamling 2012
4.3. Redaksjonskomité
5. Medlemsbladet ISEtten
6. Økonomi
7. Aktiviteter og arbeidsoppgaver
7.1. Arbeidsgruppe
7.2. Samarbeidsmøte
7.3. Brukerringen
7.4. Månedens tips
7.5. Riksannonser på Norges Blindeforbunds Lydavis
8. Nettside og e-postlister
8.1. ISEs nettside - www.ise.no
8.2. E-postlister
9. Avslutning

1. Arbeidsperioden
Beretningen gjelder for perioden 1. januar til 31. desember 2012.

2. Organisering

2.1. Styret
I perioden 1. januar til 28. april 2012 hadde styret følgende sammensetning:

Leder: Lise Bakkan
Nestleder: Egil Berggren
Kasserer: Randi Kvåle
Sekretær: Monica Ruud
Varasekretær: Guri Lorås
1. varamedlem: Unni Fauskrud
2. varamedlem: Hans Anton Ålien

I perioden 28. april til 31. desember 2012 hadde styret følgende sammensetning:

Leder: Lise Bakkan
Nestleder: Synnøve Margrethe Nordeng
Kasserer: Egil Berggren
Sekretær: Berit Lunde
Varasekretær: Guri Lorås
1. varamedlem: Asbjørn Syslak
2. varamedlem: Hans Anton Ålien

2.2. Revisor
I perioden har følgende vært revisor:

Revisor: Dagfinn Sæther
Vararevisor: Odd Einar Ordvik

ISE-styret har benyttet seg av revisor i 2012 en gang.

2.3. Redaksjonskomité
Redaksjonskomiteen for medlemsbladet ISEtten har hatt følgende sammensetning i perioden 1. januar til 28. april 2012:

Redaktør: Lise Bakkan
Redaksjonsmedlem: Torill Melgård
Redaksjonsmedlem: Otto Prytz
Varamedlem: Kari Larsen

I perioden 28. april til 31. desember 2012 hadde redaksjonskomiteen følgende sammensetning:

Leder: Lise Bakkan
Redaksjonsmedlem: Birger Kjelbye
Redaksjonsmedlem: Monica Ruud
Vara: Otto Prytz

Redaksjonskomiteen har hovedsakelig kommunisert vha. e-post, men har også hatt telefonkonferanse for idémyldring over telefon/Skype.

Det ble utgitt 2 (2) nummer av ISEtten i 2012.

2.4. Valgkomité 2012
Valgkomiteen som arbeidet mot generalforsamlingen 28. april 2012 hadde følgende sammensetning:

Leder: Tormod Prytz
Medlem: Magnar Høgalmen
Medlem: Olav Vik
Varamedlem: John Ulriksen

Valgkomiteen som ble valgt på generalforsamlingen 28. april2012 hadde følgende sammensetning:

Leder: Tormod Prytz
Medlem: Magnar Høgalmen
Medlem: Olav Vik
Varamedlem: John Ulriksen

3. Medlemmer i ISE
Pr. 31. desember 2012 hadde ISE 154 (124) betalende medlemmer. I 2012 har ISE mottatt 5 (19) innmeldinger og 4 (23) utmeldinger.

Den vanligste begrunnelsen for å ville gå ut av foreningen var: "Jeg får ikke noe igjen for å være medlem i ISE".

Innkreving av medlemskontingent tar mye av kasserers tid da det er mange som ikke betaler ved første varsel. Det spares en god del i porto ved at de fleste medlemmer mottar krav om medlemskontingent pr. e-post.

4. Møter

4.1. Styremøter
Det er avholdt 8 (6) styremøter og blitt behandlet 49 (40) saker. Møtene har blitt avholdt over Skype. Kommunikasjon for øvrig har i hovedsak foregått på e-post.

4.2. Generalforsamling 2012
På generalforsamlingen 28. april 2012 var der 10 (11) stemmeberettigede til stede. Generalforsamlingen ble avholdt på Huseby kompetansesenter i Oslo.

4.3. Redaksjonskomité
Redaksjonskomiteen har hatt 2 (0) møter. Kommunikasjon har vært pr. e-post og møtene har vært over telefonkonferanse/Skype.

5. Medlemsbladet ISEtten
Medlemsbladet, ISEtten, gis ut på e-post og på DAISY-CD. I 2012 ble det gitt ut 2 (2) nummer av medlemsbladet.

6. Økonomi
ISE har fremdeles for få medlemmer til å få offentlig driftstilskudd. Regnskapet for 2012 viser at ISE har hatt en samlet kostnad på kr. 37.918,75 (50.537,-) og samlet inntekt på kr. 42.150,- (kr. 31.750,-). ISE har pr. 31. desember 2012 en egenkapital på kr. 75.596,03 (kr. 55.926,-).

Da ISE fikk en synshemmet kasserer som trengte en tilgjengelig kodebrikke for innlogging i nettbank, måtte man skifte fra Handelsbanken til Nordea. Denne prosessen tok lang tid da det krevdes underskrifter og der papirer ble borte underveis i prosessen. Det var derfor ikke mulig for ISE å begynne med innkreving av medlemskontingent for 2012 før ny konto var opprettet i september 2012.

7. Aktiviteter og arbeidsoppgaver

7.1. Arbeidsgruppe
ISE-styret opprettet en arbeidsgruppe som jobbet for å få arrangert et kurs i Windows 7 og Word 2010  19.-21. oktober 2012. Dette kurset måtte imidlertid flyttes til 25.-27.januar 2013 da man så at datoen ikke passet for flere av de planlagte kursinstruktørene og da det viste seg mye mer krevende enn forventet å få på plass enavtale om lån av lokaler ved Huseby kompetansesenter.

Arbeidsgruppen bestod av Lise Bakkan (leder), Berit Lunde, Magnus Kroken og Steinar Stjerna.

7.2. Samarbeidsmøte
Mandag 10. desember 2012 ble det avholdt et møte mellom ISE, Norges Blindeforbund (NBF) og Synshemmede Akademikeres Forening (SAF) på initiativ fra ISE-styret. Agenda for møtet var å diskutere endringene i innholdet i Hjelpeskjemaet H08 for «Data og IKT-hjelpemidler» der det nå kreves at søker har en ansvarlig datakyndig kontaktperson som signerer på at vedkommende skal ha ansvar for bl.a. oppmontering og installasjon, gi nødvendig opplæring og reparasjon. NBF lovet å ta synspunktene opp i et brukerutvalg i NAV.

7.3. Brukerringen
Det er nå 26 (30) medlemmer i brukerringen. Vi oppfordrer de som ønsker å utveksle erfaringer direkte med andre medlemmer om å melde seg inn. Det er Monica Ruud som har driftet Brukerringen.

7.4. Månedens tips
ISE-styret har valgt Egil Berggren og Hans Anton Ålien til å være ansvarlige for å komme med et månedlig tips på ISEs e-postliste for å holde aktiviteten oppe. Dette har i midlertid ikke helt blitt innarbeidet.

7.5. Riksannonser på Norges Blindeforbunds Lydavis
ISE sendte inn en forespørsel til Norges Blindeforbund om mulighet for riksannonser på den landsdekkende Lydavisen, da Norges Blinde ikke lenger er et egnet medium når bladet kun kommer ut én gang i måneden. Det avventes svar.

8. Nettside og e-postlister

8.1. ISEs nettside - www.ise.no
Nettsiden har enkel mulighet for å legge ut artikler og sider, og den har en intern del for ISE-styret til å lagre protokoller og tidligere utgaver av ISEtten. Det har kommet konstruktive innspill til forbedringer av nettsiden fra enkelte av ISEs medlemmer, men det har vært vanskelig å rekke alt. Det er Lise Bakkan som hovedsakelig har lagt ut stoff på www.ise.no.

8.2. E-postlister
ISE drifter en e-postliste som er tilgjengelig for medlemmer i ISE. Ved utgangen av 2012 var det 133 (147) deltakere på e-postlista. Årsaken til at antall deltakere har gått ned i løpet av 2012, var at ISE gjorde et opprydningsarbeid der vi fjernet e-postadresser som ikke lenger er i bruk. Det er moderat aktivitet på e-postlisten og flere får svar på sine spørsmål. Listemoderator i 2012 har vært Lise Bakkan.

ISE-styret og redaksjonskomiteen for ISEttten har hver sin interne e-postliste. Det er også opprettet en e-postliste til bruk under planleggingen av kurs for effektiv kommunikasjon mellom kursarrangører og instruktører. Valgkomiteen har også sin e-postliste.

Det er også blitt mulig å laste opp MP3-versjonen av ISEtten på filserveren til ISE, slik at rette vedkommende kan laste den ned for å distribuere den til medlemmer på CD.

9. Avslutning
Til deg som trer ut av et verv for ISE: Takk for god innsats; vi har garantert bruk for deg igjen ved en senere anledning.

Styret takker også alle andre som har støttet ISEs arbeid med råd og dåd i 2012. En spesiell takk til alle som har bidratt konstruktivt på ISEs e-postliste og gjennom Brukerringen til økt IKT-kunnskap.

Tross vanskelige arbeidsforhold har styret gjennom hele året jobbet målbevisst med oppgaver knyttet til ISEs formål. Mye av dette arbeidet vil vise resultater først i 2013.

Informasjonsteknologien er i kontinuerlig utvikling, og samfunnet tar den i bruk i stadig høyere grad. Nye løsninger utformes og tas i bruk, ofte uten at verken universell utforming eller tilrettelegging for synshemmede er tatt med i planleggingen. I kraft av medlemmenes erfaringsbakgrunn har ISE i denne situasjonen unike forutsetninger for å synliggjøre problemstillinger og arbeide for løsninger. Vår gjennomslagskraft er i betydelig grad avhengig av organisasjonens størrelse. Det må derfor være kontinuerlig fokus på medlemsservice og verving av nye medlemmer. Arbeidet for å finne flere inntektsmuligheter må likeledes ha høyeste prioritet. Styrets ønske er at ISE går inn i det nye året med den optimisme og det pågangsmot vi trenger for å komme videre på veien mot de mål ISE har satt seg.

I styret i Interessegruppe for Synshemmede EDB-brukere

Lise Bakkan, leder
Synnøve Margrethe Nordeng, nestleder
Egil Berggren, kasserer
Berit Lunde, sekretær
Guri Lorås, varasekretær
Asbjørn Syslak, 1. varamedlem
Hans Anton Ålien, 2. varamedlem